Fyringsrunde hos portørerne og social- og sundhedsassistenterne på Aalborg Universitetshospital.

Der skal spares omkring to millioner kroner i logikstikafdelingen på hostpitalet, og det rammer portørerne hårdt. Otte portører har ifølge sektorchef i FOA Aalborg, Jan Jensen, fået at vide, at der ikke længere er et job til dem. - De er chokerede, kede af det, og synes det er uretfærdige. De forstår ikke, at hospitalet pludselig fyrer otte portører, da der er masser af arbejde. De mener, at det også vil gå ud over patienterne, der skal vente længere, forklarer Jan Jensen fra FOA. Han mener ikke, at fyringsrunden vil føre til en konflikt. - Nej, det ender vi ikke ud i. Men de er meget overraskede. Før jul var jeg i kontakt med portørerne, og der var ingen udsigt eller forventning om fyringer, siger Jan Jensen. Derudover bekræfter FOA, at mindst syv social- og sundhedsassistenter fra Reumatologisk- og Nyremedicinsk afdeling på Aalborg Universitetshospital også fyres på grund af besparelser. Sygehusets tillidsmænd har ikke ønsket at kommentere på fyringerne. De har i går og i dag haft samtaler med de berørte medarbejdere.